**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Շիրակի մարզի Գյումրի համայնքում առևտրի, հանրային սննդի, զվարճանքի, շահումով խաղերի և վիճակախաղերի կազմակերպման օբյեկտներին, բաղնիքներին (սաունաներին), խաղատներին ժամը 24.00-ից հետո աշխատելու թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում բացօթյա վաճառք, տոնավաճառներ կազմակերպելու թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում հեղուկ վառելիքի, սեղմված բնական կամ հեղուկացված նավթային կամ ածխաջրածնային գազերի մանրածախ առևտրի կետերում հեղուկ վառելիքի կամ սեղմված բնական կամ հեղուկացված նավթային կամ ածխաջրածնային գազերի և տեխնիկական հեղուկների վաճառքի թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում ոգելից խմիչքների կամ ծխախոտային արտադրատեսակների կամ ծխախոտային արտադրատեսակների նմանակների կամ ծխախոտային արտադրատեսակների փոխարինիչների (բացառությամբ բժշկական նշանակության ծխախոտային արտադրատեսակների փոխարինիչների) վաճառքի, իսկ հանրային սննդի օբյեկտներում` ոգելից և ալկոհոլային խմիչքների կամ ծխախոտի արտադրատեսակների իրացման թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում հանրային սննդի կազմակերպման և իրացման թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում տեխնիկական և հատուկ նշանակության հրավառություն իրականացնելու թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում թանկարժեք մետաղներից պատրաստված իրերի որոշակի վայրում մանրածախ առք ու վաճառքի թույլտվություն տալու կարգը սահմանելու մասին»,«Հայաստանի Հանրապետության Շիրակի մարզի Գյումրի համայնքում սահմանափակման ենթակա ծառայության օբյեկտների գործունեության թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում հանրային սննդի ծառայություն մատուցող անձանց՝ տվյալ օբյեկտին հարակից ընդհանուր օգտագործման տարածքներում ամառային (մայիսի 1-ից հոկտեմբերի 31-ը ներառյալ) և ձմեռային (նոյեմբերի 1-ից ապրիլի 30-ը ներառյալ) սեզոններին հանրային սննդի ծառայության կազմակերպման թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում տեխնիկական հեղուկների վաճառքի թույլտվություն տալու կարգը սահմանելու մասին» Հայաստանի Հանրապետության Շիրակի մարզի Գյումրի համայնքի ավագանու որոշումների նախագծերի վերաբերյալ**

***«Հայաստանի Հանրապետության Շիրակի մարզի Գյումրի համայնքում առևտրի, հանրային սննդի, զվարճանքի, շահումով խաղերի և վիճակախաղերի կազմակերպման օբյեկտներին, բաղնիքներին (սաունաներին), խաղատներին ժամը 24.00-ից հետո աշխատելու թույլտվություն տալու կարգը սահմանելու մասին» Հայաստանի Հանրապետության Շիրակի մարզի Գյումրի համայնքի ավագանու որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.***

1.Նախագծի հավելված N1-ի 8րդ կետի համաձայն՝ *«Թույլտվություն ստանալու մասին հայտը գրավոր* ***մերժվում է*** *հայտի մուտքագրման օրվանից 3 օրվա ընթացքում, եթե հայտատուի ներկայացրած փաստաթղթերը* ***թերի են****, ակնհայտ կեղծ կամ խեղաթյուրված: Եթե հայտին կից ներկայացված փաստաթղթերի ցանկն* ***ամբողջական չէ****, ապա դիմողին առաջարկվում է 7-օրյա ժամկետում համալրել այդ ցանկը:»:*

Այս առումով գտնում ենք, որ փաստաթղթերի թերի լինելու դեպքում անհրաժեշտ է ոչ թե գրավոր մերժել թույտվություն ստանալու մասին հայտը, այլ ***վերադարձնել՝*** թերությունները շտկելու և կրկին ներկայացնելու նպատակով: Ուստի՝ առաջարկում ենք վերախմբագրել նշված դրույթը:

***Սույն դիտողությունը վերաբերում է նախագծերի ամբողջ փաթեթին:***

2. Նախագծի հավելված 1-ի կարգով սահմանվում է Հայաստանի Հանրապետության Շիրակի մարզի Գյումրի համայնքում առևտրի, հանրային սննդի, զվարճանքի, շահումով խաղերի և վիճակախաղերի կազմակերպման օբյեկտներին, բաղնիքներին (սաունաներին), խաղատներին ժամը 24.00-ից հետո աշխատելու թույլտվություն (այսուհետ` թույլտվություն) տալու կարգը:

Այս առումով հարց է առաջանում, թե ***ինչ չափանիշների հիման վրա*** և ***ինչ գործոններ հաշվի առնելով*** է համայնքի ղեկավարը թույլտվություն տրամադրում նշված գործունեությունն իրականացնելու նպատակով, քանի որ միայն կարգում նշված փաստաթղթերի հիման վրա հնարավոր չէ կայացնել պատճառաբանված որոշում:

Հայաստանի Հանրապետության Սահմանադրության 79-րդ հոդվածի համաձայն՝ «*Հիմնական իրավունքները և ազատությունները սահմանափակելիս օրենքները պետք է սահմանեն այդ սահմանափակումների հիմքերը և ծավալը, լինեն բավարար չափով որոշակի, որպեսզի այդ իրավունքների և ազատությունների կրողները և հասցեատերերն ի վիճակի լինեն դրսևորելու համապատասխան վարքագիծ:»:*

Անդրադառնալով իրավական որոշակիության սահմանադրական սկզբունքին իրավական ակտերի համապատասխանության հարցին՝ Հայաստանի Հանրապետության Սահմանադրական դատարանը, 2006 թվականի ապրիլի 18-ի ՍԴՈ–630 որոշմամբ, արձանագրել է.

«(…) Տվյալ օրենքը պետք է համապատասխանի նաև Մարդու իրավունքների Եվրոպական դատարանի մի շարք վճիռներում արտահայտված այն իրավական դիրքորոշմանը, համաձայն որի՝ որևէ իրավական նորմ չի կարող համարվել «օրենք», եթե այն չի համապատասխանում իրավական որոշակիության (res judicata) սկզբունքին, այսինքն՝ ձևակերպված չէ բավարար աստիճանի հստակությամբ, որը թույլ տա քաղաքացուն դրա հետ համատեղելու իր վարքագիծը։

Միաժամանակ ցանկանում ենք նշել, որ ՀՀ Սահմանադրական դատարանը «օրենք» ասելիս ի նկատի է ունեցել ոչ միայն նորմատիվ իրավական ակտերի տեսակ հանդիսացող օրենքները, այլ ցանկացած իրավական ակտ, այդ թվում նաև՝ իրավական ակտերի տեսակ հանդիսացող ենթաօրենսդրական նորմատիվ իրավական ակտերը:

Այսպիսով գտնում ենք, որ Նախագծում անհրաժեշտ է լրացնել համապատասխան դրույթներ՝ որոշակիություն ապահովելու և հայեցողականությունից խուսափելու նպատակով:

***Սույն դիտողությունը վերաբերում է նախագծերի ամբողջ փաթեթին:***

3. Նախագծի հավելված N1-ի 9-րդ կետի համաձայն՝ *«Թույլտվությունը չի կարող հայտատուի կողմից* ***փոխանցվել այլ անձի*** *կամ օգտագործվել այլ անձի կողմից` բացառությամբ օրենքով նախատեսված դեպքերի:»:*

Առաջարկում ենք հստակեցնել, թե թույլտվությունը ինչ նպատակով չի կարող փոխանցվել այլ անձի:

***Սույն դիտողությունը վերաբերում է նախագծերի ամբողջ փաթեթին:***

4.Նախագծի «Ձև 1»-ում անհրաժեշտ է ապահովել շաղկապների կիրառման կանոնները, մասնավորապես՝ եթե թվարկված բոլոր պայմաններից բավական է միայն մեկի առկայությունը, ապա գործածել «**կամ**» շաղկապը, իսկ եթե թվարկված բոլոր պայմանների առկայությունը պարտադիր է, ապա գործածել «**և**» շաղկապը՝ հաշվի առնելով «Նորմատիվ իրավական ակտերի մասին» ՀՀ օրենքի 16-րդ հոդվածի դրույթները:

5. ***«Հայաստանի Հանրապետության Շիրակի մարզի Գյումրի համայնքում տեխնիկական և հատուկ նշանակության հրավառություն իրականացնելու թույլտվություն տալու կարգը սահմանելու մասին» Հայաստանի Հանրապետության Շիրակի մարզի Գյումրի համայնքի ավագանու որոշման նախագծի*** վերնագրում,1-ին կետում, Հավելված N1-ի վերնագրում, «Ձև 1-ում» և «Ձև 2-ում» «տեխնիկական և հատուկ նշանակության» բառերից առաջ առաջարկում ենք լրացնել «իրավաբանական անձանց և անհատ ձեռնարկատերերի կողմից» բառերը՝ որոշակիություն ապահովելու և Օրենքի պահանջներին համապատասխանեցնելու նպատակով:

6. «Հայաստանի Հանրապետության Շիրակի մարզի Գյումրի համայնքում բացօթյա վաճառք, տոնավաճառներ կազմակերպելու թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում հեղուկ վառելիքի, սեղմված բնական կամ հեղուկացված նավթային կամ ածխաջրածնային գազերի մանրածախ առևտրի կետերում հեղուկ վառելիքի կամ սեղմված բնական կամ հեղուկացված նավթային կամ ածխաջրածնային գազերի և տեխնիկական հեղուկների վաճառքի թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում ոգելից խմիչքների կամ ծխախոտային արտադրատեսակների կամ ծխախոտային արտադրատեսակների նմանակների կամ ծխախոտային արտադրատեսակների փոխարինիչների (բացառությամբ բժշկական նշանակության ծխախոտային արտադրատեսակների փոխարինիչների) վաճառքի, իսկ հանրային սննդի օբյեկտներում` ոգելից և ալկոհոլային խմիչքների կամ ծխախոտի արտադրատեսակների իրացման թույլտվություն տալու կարգը սահմանելու մասին»,«Հայաստանի Հանրապետության Շիրակի մարզի Գյումրի համայնքում հանրային սննդի կազմակերպման և իրացման թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում թանկարժեք մետաղներից պատրաստված իրերի որոշակի վայրում մանրածախ առք ու վաճառքի թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում սահմանափակման ենթակա ծառայության օբյեկտների գործունեության թույլտվություն տալու կարգը սահմանելու մասին», «Հայաստանի Հանրապետության Շիրակի մարզի Գյումրի համայնքում հանրային սննդի ծառայություն մատուցող անձանց՝ տվյալ օբյեկտին հարակից ընդհանուր օգտագործման տարածքներում ամառային (մայիսի 1-ից հոկտեմբերի 31-ը ներառյալ) և ձմեռային (նոյեմբերի 1-ից ապրիլի 30-ը ներառյալ) սեզոններին հանրային սննդի ծառայության կազմակերպման թույլտվություն տալու կարգը սահմանելու մասին» և «Հայաստանի Հանրապետության Շիրակի մարզի Գյումրի համայնքում տեխնիկական հեղուկների վաճառքի թույլտվություն տալու կարգը սահմանելու մասին» Հայաստանի Հանրապետության Շիրակի մարզի Գյումրի համայնքի ավագանու որոշումների նախագծերիվերաբերյալ այլ դիտողություններ չկան:

**Իրավական ակտերի փորձաքննության**

**գործակալության պետ`**



**ԷՄԻԼՄԱՐԳԱՐՅԱՆ**